**DĖL SAVIVALDYBĖS TURTO PERDAVIMO**

2020 m. sausio 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės tarybos 2019 m. rugsėjo 27 d. sprendimu Nr. TS-206 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į biudžetinės įstaigos Valstybinės teritorijų planavimo ir statybos inspekcijos prie Aplinkos ministerijos 2020 m. sausio 6 d. prašymą „Dėl patalpų panaudos sutarties pratęsimo“, Rokiškio rajono savivaldybės taryba nusprendžia:

1. Perduoti laikinai, iki 2024 m. gruodžio 31 d., neatlygintinai valdyti ir naudotis panaudos pagrindais biudžetinei įstaigai Valstybinei teritorijų planavimo ir statybos inspekcijai prie Aplinkos ministerijos (kodas 288600210, buveinės adresas A. Vienuolio g. 8, Vilnius) Rokiškio rajono savivaldybei (toliau – Savivaldybė) nuosavybės teise priklausantį, Savivaldybės administracijos patikėjimo teise valdomą nekilnojamąjį turtą – 9,73 kv. m bendro ploto kabinetą Nr. 715, esantį savivaldybės administraciniame pastate, Respublikos g. 94, Rokiškis (pastato unikalus Nr. 7397-3001-8018, bendras pastato plotas 3766,79 kv. m). Bendra perduodamo turto įsigijimo balansinė vertė 2019 m. gruodžio 31 d. – 1284,73 Eur, bendra perduodamo turto likutinė vertė 2019 m. gruodžio 31 d. – 552,65 Eur, finansavimo šaltinis – savivaldybės biudžeto lėšos.

2. Nustatyti, kad sprendimo 1 punkte nurodytas turtas skirtas biudžetinės įstaigos Valstybinės teritorijų planavimo ir statybos inspekcijos prie Aplinkos ministerijos veiklai vykdyti.

3. Pritarti Savivaldybės turto panaudos sutarčiai (pridedama)

4. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO“ AIŠKINAMASIS RAŠTAS**

2019-10-09

**Parengto sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį Savivaldybės administracijos patikėjimo teise valdomą nekilnojamąjį turtą – 9,73 kv. m bendro ploto kabinetą Nr. 715, esantį Respublikos g. 94, Rokiškis, neatlygintinai valdyti ir naudotis panaudos pagrindais biudžetinei įstaigai Valstybinei teritorijų planavimo ir statybos inspekcijai prie Aplinkos ministerijos.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, 2019-09-27 Rokiškio rajono savivaldybės tarybos sprendimu Nr. TS-206 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

 **Sprendimo projekto esmė.**

Biudžetinei įstaigai Valstybinei teritorijų planavimo ir statybos inspekcijai prie Aplinkos ministerijos (toliau - Inspekcija) savivaldybės administraciniame pastate esantis kabinetas Nr. 715 buvo perduotas laikinai valdyti ir naudotis pagal 2014-12-02 Savivaldybės turto panaudos sutartį Nr. DS-2. Panaudos sutartis pasibaigė 2019-12-30. Inspekcija įvykdė sutartimi prisiimtus įsipareigojimus. 2020-01-07 Inspekcija pateikė prašymą, dėl panaudos sutarties atnaujinimo, tačiau, atsižvelgiant, į tai, kad panaudos sutarties terminas jau pasibaigė, siūloma leisti sudaryti naują Savivaldybės panaudos sutartį.

Suteikus patalpas Inspekcijai savivaldybės administraciniame pastate, rajono gyventojams būtų palengvintas paslaugų prieinamumas.

 **Galimos pasekmės, priėmus siūlomą tarybos sprendimo projektą:**

 **teigiamos** – Rajono gyventojams Valstybinės teritorijų planavimo ir statybos inspekcijos prie Aplinkos ministerijos paslaugos teikiamos įprastoje vietoje, efektyvesnis paslaugų teikimas.

**neigiamos** – nebus.

**Kokia sprendimo nauda Rokiškio rajono gyventojams.**

Rajono gyventojams Valstybinės teritorijų planavimo ir statybos inspekcijos prie Aplinkos ministerijos paslaugos teikiamos įprastoje vietoje .

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė